Philippe Albert

Philippe Julien Albert (lahir 10 Ogos 1967) merupakan bekas pemain bola sepak Belgium yang bermain di posisi pertahanan. Antara kelabnya dahulu ialah Charleroi, KV Mechelen, Anderlecht, Newcastle United dan Fulham. 

Albert telah membuat 41 penampilan untuk pasukan kebangsaan Belgium dari tahun 1987 sehingga 1997. Beliau juga mewakili pasukannya ke Piala Dunia 1990 dan 1994.

Kerjaya kelab
Albert memulakan kerjayanya di Charleroi sebelum berpindah ke Mechelen. Di sana, beliau menerima anugerah Kasut Emas Belgium lalu berpindah ke Anderlecht. Di Anderlecht, beliau menjulang trofi liga dua kali dan membantu pasukan kebangsaan untuk layak ke Piala Dunia 1994.

Selepas beraksi di Piala Dunia, Albert melakukan perpindahan ke Newcastle United. Beliau memilih jersi bernombor 27 kerana perpindahan itu lengkap sepenuhnya pada ulang tahun hari lahirnya yang ke-27. Beliau menolak perpindahan ke kelab Itali seperti Juventus dan Fiorentina setahun sebelum itu kerana tidak minat beraksi pada iklim panas dan perlu bermain pada hari Ahad. Beliau bermain sebanyak enam perlawanan liga untuk Newcastle pada musim 1994-95 namun terpaksa direhatkan akibat kecederaan. Beliau menjadi penjaring terkenal apabila menjaringkan gol dari jarak 20 yard menewaskan Peter Schmeichel pada perlawanan menentang Manchester United pada 20 Oktober 1996, Newcastle menang 5-0.

Kecederaan yang dialaminya menyebabkan beliau tidak banyak peluang bermain lalu dipinjam ke Fulham. Beliau menjaringkan dua gol ketika musim 1998-99 dan layak ke Liga Perdana selepas diumumkan juara Divisyen Dua.

Beliau meninggalkan Newcastle pada 1999 dan beliau kembali semula ke Charleroi dengan bayaran 600 ribu euro. Beliau menghabiskan semusim sebelum membuat persaraan bola sepak.

Kerjaya antarabangsa
Albert telah membuat 41 penampilan untuk pasukan kebangsaan Belgium dan membuat debut pada 1987. Beliau juga telah bermain tiga daripada empat perlawanan Belgium di Piala Dunia 1994. Beliau menjaringkan gol pada perlawanan pertama menentang Belanda dan menjaringkan gol lagi pada perlawanan menentang Jerman yang menyaksikan Belgium tersingkir selepas tewas 3-2.

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan 1  25 Mac 1992  Paris, Perancis    0–1  3–3  Persahabatan 2  3 Jun 1992  Toftir, Kepulauan Faroe    0–1  0–3  Kelayakan Piala Dunia 1994 3  13 Februari 1993  Nicosia, Cyprus    0–3  0–3  Kelayakan Piala Dunia 1994 4  25 Jun 1994  Orlando, Amerika Syarikat    1–0  1–0  Piala Dunia 1994 5  2 Julai 1994  Chicago, Amerika Syarikat    3–2  3–2  Piala Dunia 1994

Penghargaan
Individu
 Pemain Bola Sepak Profesional Terbaik Belgium: 1991–92
 Kasut Emas Belgium: 1992

Pautan luar

Premier League profile
Belgium Stats at Belgian FA

Category:Kelahiran 1967
Category:Orang hidup
Category:Pemain bola sepak Belgium
Category:Pemain Newcastle United F.C.
Category:Pemain Sporting Charleroi
Category:Pemain R.S.C. Anderlecht
Category:Pemain KV Mechelen
Category:Pemain Fulham F.C.
Kategori:Pemain Liga Pro Belgium
Kategori:Pemain Liga Bola Sepak Inggeris
Category:Pemain Piala Dunia FIFA 1990
Category:Pemain Piala Dunia FIFA 1994